14.9.2023
ET
Euroopa Liidu Teataja
C 324 A/3
Näiteid miinimumkvalifikatsiooni kohta on esitatud II lisas.
Selleks et selgitada välja, kas kandidaat on saavutanud nõutava lõpetatud ülikooliõppele vastava haridustaseme, arvestab valikukomisjon kvalifikatsiooni saamise ajal kehtinud eeskirju.
Varasem töökogemus ei ole põhimõtteliselt nõutav, kuid juhtudel, kui kandidaadi haridustase vastab üksnes kolmeaastasele lõpetatud ülikooliõppele (st kandidaat on läbinud kolmeaastase nominaalõppeajaga ülikooliõpingud), peab ta olema hiljem omandanud ka vähemalt üheaastase asjaomase erialase töökogemuse.
Töökogemust peetakse asjakohaseks, kui see on omandatud vähemalt ühes järgmises valdkonnas: 1) õigustõlge, 2) õigustekstide koostamine, 3) õigusalane töökogemus FIEna tegutseva juristina, 4) õigusalane töökogemus, mis on saadud õigusbüroos, ettevõttes, riiklikus haldusasutuses, valitsustevahelises või rahvusvahelises organisatsioonis, mõnes ELi institutsioonis, ametis või muus organis, vabaühenduses või ülikoolis töötamisel.
3.3.1.
EPSO/AD/404/23 – inglise õiguskeele eksperdid Konkursil EPSO/AD/404/23 kandideerimiseks peab kandidaadil olema lõpetatud ülikooliõppele vastav haridustase, mida tõendab üks järgmistest kvalifikatsioonidest: Iiri Vabariigis omandatud diplom õigusteaduse erialal või sellega samaväärne diplom või advokaadi (barrister või solicitor) kvalifikatsioon.
3.3.2.
EPSO/AD/405/23 – hispaania õiguskeele eksperdid Konkursil EPSO/AD/405/23 kandideerimiseks peab kandidaadil olema lõpetatud ülikooliõppele vastav haridustase, mida tõendab üks järgmistest diplomitest Hispaania õiguse erialal: Licenciatura en Derecho või Grado en Derecho.
3.3.3.
EPSO/AD/406/23 – leedu õiguskeele eksperdid Konkursil EPSO/AD/406/23 kandideerimiseks peab kandidaadil olema lõpetatud ülikooliõppele vastav haridustase, mida tõendab üks järgmistest diplomitest Leedu õiguse erialal: aukštasis universitetinis teisinis išsilavinimas – teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4.
EPSO/AD/407/23 – hollandi õiguskeele eksperdid Konkursil EPSO/AD/407/23 kandideerimiseks peab kandidaadil olema lõpetatud ülikooliõppele vastav haridustase, mida tõendab üks järgmistest diplomitest Belgia või Madalmaade õiguse erialal hollandi keeles: Voltooide juridische studie, afgesloten met een diploma Nederlands recht (doctorandus of master) of Belgisch recht (licenciaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 – portugali õiguskeele eksperdid Konkursil EPSO/AD/408/23 kandideerimiseks peab kandidaadil olema lõpetatud ülikooliõppele vastav haridustase, mida tõendab järgmine diplom Portugali õiguse erialal: um curso superior sancionado por um diploma de ‘Licenciatura em Direito’ atribuído por uma universidade portuguesa.
3.3.6.
EPSO/AD/409/23 – slovaki õiguskeele eksperdid Konkursil EPSO/AD/409/23 kandideerimiseks peab kandidaadil olema lõpetatud ülikooliõppele vastav haridustase, mida tõendab järgmine diplom Slovaki õiguse erialal: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
KONKURSSIDE KORRALDUS
4.1.
Ülevaade konkursi etappidest Käesolevad konkursid koosnevad järgmistest etappidest: — kandideerimisavalduste esitamine (vt punkt 4.3.1),